
Nr.27/98/11 martie 2004
R A P O R T

asupra proiectului de Lege pentru modificarea Legii nr.326/2003 privind drepturile de care beneficiază copiii şi tinerii ocrotiţi de serviciile publice specializate pentru protecţia copilului, mamele protejate în centre maternale, precum şi copiii încredinţaţi sau daţi în plasament la asistenţi maternali profesionişti
1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru modificarea Legii nr.326/2003 privind drepturile de care beneficiază copiii şi tinerii ocrotiţi de serviciile publice specializate pentru protecţia copilului, mamele protejate în centre maternale, precum şi copiii încredinţaţi sau daţi în plasament la asistenţi maternali profesionişti, trimis cu adresa nr. P.L.X - 103 din 4 martie 2004.
La întocmirea prezentului raport, Comisia a avut în vedere avizele primite de la Consiliul Legislativ şi de la Comisia pentru drepturile omului, culte şi problemele minorităţilor naţionale.

Proiectul de lege are ca obiect de reglementare modificarea Legii nr.326/2003 privind drepturile de care beneficiază copiii şi tinerii ocrotiţi de serviciile publice specializate pentru protecţia copilului, mamele protejate în centre maternale, precum şi copiii încredinţaţi sau daţi în plasament la asistenţi maternali profesionişti.

Comisia propune Plenului adoptarea proiectului de lege întrucât este necesară realizarea unei menţiuni clare asupra faptului că baremurile de cheltuieli personale şi cele aferente drepturilor la cazarmament, echipament pentru dotare iniţială şi înlocuire, transport, jucării, materiale igienico-sanitare, rechizite şi materiale cultural-sportive, reprezintă limite minime şi nu maxime, pentru a putea permite consiliilor locale care dispun de fonduri să aibă temei legal pentru suplimentarea cheltuielilor aferente.
2. Proiectul de lege face parte din categoria legilor ordinare, conform prevederilor art.73 din Constituţie.

3. La lucrările comisiei au fost prezenţi un număr de 19 deputaţi, din totalul de 21 membri ai comisiei.

La dezbaterea proiectului de lege în şedinţa comisiei din 9 martie 2004 a participat ca invitat, în conformitate cu prevederile art.51 şi 52 din Regulamentul Camerei Deputaţilor, d-na Gabriela Coman – Preşedintele Autorităţii Naţionale pentru Protecţia Copilului.
4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.
Amendament respins
În cursul dezbaterii în comisie, următorul amendament a fost respins:

	D-na deputat Maria Apostolescu propune fixarea unui plafon superior a cheltuielilor aferente drepturilor prevăzute la art.1 alin.(1).


	a) Argumente pentru susţinere:
Sumele destinate cheltuielilor s-ar utiliza mai judicios şi ar bara căile de cheltuieli inutile.

b) Argumente pentru respingere:
Nu este necesară limitarea superioară a acestor sume, întrucât ele sunt alocate din bugetele locale şi se acordă în funcţie de posibilităţile financiare ale fiecărui consiliu local.

	Camera Deputaţilor


Proiectul de lege a fost aprobat cu un număr de 12 voturi pentru şi 3 abţineri.

PREŞEDINTE,





SECRETAR,

Smaranda DOBRESCU




Ion MÎNZÎNĂ 

Întocmit, 

Consilier Elena ANGHEL

